Pochette Roulette: March 2016
julkaistu 28.3.16 2 comments: linkit
Ollaan itsemme yliarvioitu, viisaaksi konfirmoitu. Kohtaloks kaikki pohjaoletukset koituu, totuudet nätisti toisiinsa sointuu.
dress - Somedays Lovin'
julkaistu 26.3.16 No comments: linkit
Bailey's juustokakku Kinder Buenolla ja Smurffi valkosuklaatikuilla koristeltuna
Jeejee, tein sen taas! Onnistuneen juustokakun nimittäin. Siinä missä pari viikkoa sitten tein sitruunajuustokakun mahdollisimman tarkasti ohjetta seuraten, tämän kohdalla uskalsin jo vähän soveltaa omiani. Netissä on pilvin pimein kivoja ohjeita Bailey's juustokakkuun, mutta kaikki vaikuttivat aavistuksen pliisuilta; siltä kuin niistä puuttuisi se jokin - nimittäin överiys. Kunnon suklaakakun tulee ehdottomasti olla överi ja täyteläinen, eikä mikään kevyt ja kaloreiden suhteen pihtaileva. :D
En nyt mitään maailman hurjinta variointia alkanut suorittaa, mutta lähdin hakemaan kakkuun pientä ekstratäyteläisyyttä vaihtamalla ohjeissa monesti käytetyn maustamattoman tuorejuuston suklaiseen versioon. Lisäksi päätin iskeä pinnalle astetta ronkskimmat koristelut. Oikeesti, pyörin kaupan karkkihyllyn edessä varmaan 20 minuuttia kun koitin funtsailla, miten kakku kannattaisi koristella jotta maun lisäksi myös ulkonäkö hipoisi mahdollisimman täydellistä. Oon perfektionisti joissakin asioissa, ja estetiikka on ehdottomasti listan kärjessä. Itseni mukaan lukien moni ihminen "syö" myös silmillänsä, joten visuaalisuus on seikka josta ei koskaan huvittaisi tinkiä.
Koristeeksi valikoitui lopulta Kinder Buenoa, Smurffi valkosuklaatikkuja (niitä jotka poksuu suussa) ja tummaa suklaata. Pilkoin Buenon ja n. 2/3 paketillista valkosuklaasta ja ripottelin paloja kakun päälle, kun kiille oli jo enimmäkseen hyytynyt. Sitten sulatin pari Fazun suklaapatukkaa ja koitin pursottaa nätisti kuorrutetta siksak-kuviona, mutta taas muistui mieleen että olisi aika panostaa kunnon pursottimeen. Toi nykyinen räkii kuorrutetta miten sattuu. :D Eli ei, kakusta ei tullut niin kivannäköistä kuin toivoin, mutta peukalo keskellä kämmentä leipovalta uusavuttomalta ihan kelpo saavutus. Ja maku oli niinkin hyvin kohdallaan, että kavereilta ehti tulla jo kaksi "tilausta" synttärikakuille. Ekan pääsen leipomaan jo ensi kuussa ja seuraavan kesäkuussa, can't wait. Siis tää touhu lähentelee jo sairasta maniaa, haluaisin vaan koko ajan leipoa ja leipoa. :D Mutta nyt olis sen kakkuohjeen vuoro!
Bailey's juustokakku à la Anne-Mari
200 g suklaatuorejuustoa (Philadelphia Marabou)
Smurffi valkosuklaatikkuja
Laita täytteen liivatelehdet kylmään veteen likoamaan 5-10 minuutiksi.
Voitele irtopohjavuoka (halkaisija 26 cm) kevyesti sieltä täältä, ja vuoraa se leivinpaperilla. Jotta juustokakun reunoista tulisi mahdollisimman siistit, kannattaa leikata paperista ympyrän mallinen pala vuoan pohjalle ja suorat kaistaleet reunoille.
Murskaa kaurakeksit hienoksi muruksi ja sekoita sulatetun voin kanssa. Painele seos vuokaan mahdollisimman tasaiseksi pohjaksi joko sormin tai lastaa apuna käyttäen.
Sekoita toisessa astiassa tuorejuusto, tomusokeri ja vaniljasokeri. Lisää joukkoon Bailey's ja sen jälkeen vatkattu kerma, koko ajan kevyesti sekoitellen.
Kuumenna pieni tilkka vettä kattilassa. Purista liivatelehdistä enimmät vedet pois ja lisää ne kattilaan. Kun liivate on liuennut veteen, nosta kattila pois liedeltä ja anna jäähtyä hetken.
Sekoita vesi-liivateseos huolellisesti täytteen sekaan. Kaada täyte vuokaan. Anna kakun hyytyä jääkaapissa 2-3 tuntia ennen kiilteen valmistamista.
Laita kaksi liivatelehteä kylmään veteen hetkeksi. Kuumenna 1 dl Bailey'sia ja lisää liivatelehdet, sekoita. Anna seoksen jäähtyä hieman, ennen kuin kaadat sen kakun päälle. Laita kakku muutamaksi tunniksi jääkaappiin.
Koristele kakku pilkkomalla pinnalle Kinder Bueno -suklaata ja Smurffi valkosuklaata. Sulata pieni määrä tummaa suklaata (esim. 1-2 pientä suklaapatukkaa) ja pursota siksakkina kakun pinnalle.
Valmista! Tästä Bailey's juustokakusta saisi näppärästi myös pääsiäiseen sopivan version koristelemalla hieman eri tavalla, vaikkapa pienillä suklaapupuilla joita ainakin Lindt'n valikoimassa on.
julkaistu 20.3.16 1 comment: linkit
Eilen koitti hetki, jota moni täkäläinen muotimaakari on odottanut jo vuosien ajan kuin kuuta nousevaa: Zaran nettikauppa avattiin vihdoin myös Suomessa. Jes! Tähän asti Zara on toimittanut tilauksia vaikka minne ympäri maailmaa, mutta Suomi ehti roikkua sorsittujen maiden listalla näinkin pitkään. Tietysti pääkaupunkiseudulta löytyy useampikin kivijalkamyymälä, mutta nyt valikoima on ihan kaikkien saatavilla, asui sitten Helsingissä, Tampereella tai vaikka Lapissa. :) Standarditoimituksesta saa pulittaa 4,95 euroa, jolloin tilausta voi odotella saapuvaksi 3-5 päivässä tilaamisesta. Nettikaupan maksutapoja ovat kortti, Paypal sekä lasku. Itse en toistaiseksi löytänyt mitään jännää, mutta vinkkaanpa nyt blogissakin tästä, jos jostain syystä ette ole vielä näitä iloisia Zara-uutisia muualta kuulleet. :)
Tässä kevään sesongin parhaat palat...
// Yesterday Zara opened its online store here in Finland, finally! This sure is something that many have been waiting for ages. The spring collection looks really great, although I didn't end up ordering anything. Well, it's good thing since at the moment I don't need anything really, perhaps just some cotton basics like grey and black tees and new navy blue stripe top. :D But yeah, no trendy clothing pieces for me for a while. Just remember, shoes and clothes are very different when it comes to categorizing things. I'm eyeing a pair of Carvela fringe boots and they're on -70% sale... oops.
julkaistu 17.3.16 No comments: linkit
kategoriat nettikaupat, Zara
Vapaa on sana jolle vastakaikua anotaan, vapaa on sana, sanotaan.
bracelet - (oldie, no brand)
sneakers - Adidas x Jeremy Scott
julkaistu 15.3.16 2 comments: linkit
julkaistu 12.3.16 No comments: linkit
julkaistu 10.3.16 No comments: linkit
julkaistu 5.3.16 No comments: linkit
Yksi mun tämän vuoden the tavoitteista on kokeilla uusia juttuja keittiössä aina silloin tällöin. Tällä viikolla ei ole mennyt kovinkaan nappiin sen tavoitteen kanssa; oon syönyt maanantaista perjantaihin salaatteja... :D No, sentään tossa pari viikkoa takaperin ostin kaupasta härpäkkeet sushin valmistamiseen kotona. Vihdoin ja viimein, eipä ne sushikokeilut ookaan olleet mielessä kuin vuoden tai pari. Better late than never hei. Tässä kerrassaan sekavat ohjeet sushirullien tekoon, olkaas hyvät!
1. Lue kaikki mahdolliset netistä löytyvät sushiohjeet läpi, ja katsele vielä varmuuden vuoksi tuntitolkulla Youtuben How to roll sushi -videoita. Panikoi päässäsi, että emmä osaa emmä osaa! Esimerkiksi Kotivinkiltä löytyy hyvä sushiohje, kannattaa vilkaista sitä. Täältä puolestaan voi kurkata videoituja vinkkejä rullaamiseen.
2. Kaikki alkaa riisin keittämisestä. Sohaise saksilla Risella-pussi rikki niin, että 20% pakkauksen sisällöstä leviää ympäriinsä tiskipöydälle ja lattialle. Siivoa sotku. Jos olet laiskalla tuulella, voit toki halutessasi skipata tämän kohdan... :)
3. Mittaa kattilaan 5 dl riisiä ja vajaa 6 dl vettä. Keitä riisi ohjeen mukaan kypsäksi. Ole kuin mikäkin multitasker konsanaan, ja riisin kiehuessa paista pannulla kuhafile. Voissa tietty. Kun fisu alkaa olla kypsähkö, käännä lämpö pienemmälle ja lisää pannulle pakastekantarellit. Anna paistua hiljalleen. Mausta kevyesti suolalla.
4. Kun riisi on valmista, kuumenna riisiviinietikka. Järkevä tyyppi käyttäisi kai pientä kattilaa ja hellaa tähän tarkoitukseen, mutta itse kaadoin etikan mukiin ja lämmitin sen mikrossa. :D Kun etikka on kuumaa, liota siihen sokeria ja suolaa maun mukaan. Kaada seos riisin sekaan, sekoita huolellisesti ja peitä riisikulho kostealla liinalla, ettei riisi kuivahda. Jos haluat hieman nopeuttaa riisin jäähtymistä, sekoittele sitä kauhalla silloin tällöin.
5. Pilko kaikki täyteainekset valmiiksi kulhoihin. Kuhan ja kanttiksien lisäksi kylmäsavulohta, avokadoa, kurkkua... mitä ikinä keksit! Tuorejuustokin on kiva täyteidea. Maistele sitä helkkarin hyväksi toteamaasi kuhaa ja totea, että kohta se loppuu ennen kuin yksikään kalapala on eksynyt sushirullaan.
6. Ihmettele bambumattoa - siis tälläkö oikeasti pitäisi onnistua se sushien rullaaminen? Levitä bambumatolle merileväarkki. Kastele kädet haaleassa vedessä - kannattaa suosiolla varata pöydälle pieni vesikulho, niin ei tarvi jatkuvasti juosta huuhtomassa tassujaan hanan alla. Riisin käsittely on helpompaa ja sushirullat onnistuvat varmemmin, kun muistaa ajoittain kastaa käsiä vedessä. Nostele märillä käsillä riisiä merileväarkin päälle ja levitä tasaisesti. Yläreunaan kannattaa jättää tilaa n. 1/3 - 1/4 osaa arkista.
7. Painele riisin keskelle sormella pieni vako ja lado siihen täytteitä, tässä tapauksessa lohta ja avokadoa. Ei kannata laittaa ihan hirveetä määrää, jotta rullaus olisi helpompaa.
8. Ja sitten vaan rullaushommiin! Jotkut käyttää kai samantien sitä bambumattoa apuna, mutta ite otan sormilla kiinni siitä sushin alareunasta ja teen ekan taitoksen. Sitten sen jälkeen on helpompi käyttää bambua apuna rullaamiseen. Bambumattoa kuuluu myös vähän painella, jotta sushirullasta tulee tiivis. Matolla voi myös yrittää hieman "muotoilla" rullaa, jos siitä meinaa tulla epämuodostunut. Kun rullan tyhjä yläreuna lähestyy, siihen voi hieman sivellä vettä jotta paketti pysyy paremmin kasassa.
9. Nyt edessäsi pitäisi olla kelpo sushirulla. Leikkaa rullasta pieniä suupaloja terävällä puukolla. Kannattaa kastaa puukkoa vedessä jokaisen leikkuukerran jälkeen, sillä homma helpottuu huomattavasti. Reunuspaloja on hyvä maistella, sillä niistä tulee aina rumia. ;)
10. Kas näin olet valmistanut maki-susheja! Inside out -susheja tehdään niin, että levitetään riisiä kauttaaltaan koko merileväarkille, ja se käännetään ympäri niin että riisi osuu bambumattoon. Sitten vaan isketään keskelle merilevää täytteet ja aletaan rullailemamaan samaan tapaan kuin makejakin. Seesaminsiemenet suorastaan kuuluu inside out -rulliin, mutta mulla ei ollut niitä. Käytin sitten pellavansiemeniä, ja hyvin toimi sitenkin. :D
11. Sitten kun rullia on sopivan monessa variaatiossa, on ruoka-aika! Peruslisukkeita on soijakastike, wasabi ja inkivääri. Ite tykkään mössätä soijakastikkeen sekaan sekä wasabit että inkiväärisuikaleet.
Makuyhdistelmistä kuha-kantarelli ja kurkku-tuorejuusto olivat hyviä, mutta täytyy sanoa, lohi-avokado on kyllä ihan omaa luokkaansa. Taidanpa siis ensi kerralla tehdä pelkästään niitä, niiiiiiiin törkeen hyvää. :D Myös nigireitä voisi joskus kokeilla tehdä, nehän nyt on varmaan helpoimmasta päästä kun siinä on vaan se riisipallo ja sen päällä lohta tai rapua.
PS: Laaduntarkkailijoita riitti...